विंडोज 10

विंडोज 10 माइक्रोसॉफ्ट के विंडोज एनटी ऑपरेटिंग सिस्टम के एगो प्रमुख रिलीज हवे। ई विंडोज 8.1 के सीधा उत्तराधिकारी हवे जे एकरा ले लगभग दू साल पहिले रिलीज भइल रहे। एकरा के 15 जुलाई 2015 के मैन्युफैक्चरिंग खातिर रिलीज कइल गइल आ बाद में 29 जुलाई 2015 के खुदरा बिक्री खातिर जारी कइल गइल। विंडोज 10 के, विंडोज 8 आ विंडोज 8.1 के खुदरा कॉपी रखे वाला यूजर लोगन खातिर विंडोज स्टोर के माध्यम से एमएसडीएन आ टेकनेट के माध्यम से डाउनलोड करे खातिर, आ विंडोज अपडेट के माध्यम से विंडोज 7 यूजर लोग खातिर मुफ्त अपग्रेड के रूप में उपलब्ध करावल गइल। विंडोज 10 के लगातार नया बिल्ड मिलत गइल, जवन यूजर के बिना कवनो अतिरिक्त लागत के उपलब्ध बा, एकरा अलावे विंडोज 10 के अतिरिक्त टेस्ट बिल्ड भी उपलब्ध बा, जवन कि विंडोज इनसाइडर के उपलब्ध बा। एंटरप्राइज एन्वायरमेंट में डिवाइस सभ ई अपडेट सभ धीमा गति से पा सके लें, या फिर लंबा समय तक चले वाला सपोर्ट माइलस्टोन क इस्तेमाल क सके लें जे अपना दस साल के बिस्तारित सपोर्ट के जीवनकाल में खाली महत्वपूर्ण अपडेट, जइसे कि सुरक्षा पैच, पावे लें। जून 2021 में माइक्रोसॉफ्ट घोषणा कइलस कि विंडोज 10 संस्करण सभ के सपोर्ट, जे लंबा समय तक चले वाला सर्विसिंग चैनल (LTSC) में नइखे, 14 अक्टूबर 2025 के खतम हो जाई।

 संदर्भ 

श्रेणी:माइक्रोसॉफ्ट विंडोज
श्रेणी:ऑपरेटिंग सिस्टम